**Narodna knjižnica i čitaonica Majur**

Sv. Mihovila 2, Majur

044/ 858 064

nkc\_majur@net.hr

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PLAN I PROGRAM RADA**

NARODNE KNJIŽNICE I ČITAONICE MAJUR

ZA 2024. GODINU



**I. UVOD**

Narodna knjižnica i čitaonica Majur (u daljnjem tekstu: Knjižnica) zasniva svoj program rada na Zakonu o knjižnicama i knjižničnoj djelatnosti („Narodne novine“, broj 17/19, 98/19 i 114/22) i Standardima za narodne knjižnice u Republici Hrvatskoj („Narodne novine“, broj 103/21).

Osnivač i vlasnik Knjižnice je Općina Majur na temelju Rješenja Ministarstva kulture, KLASA: 612-04/04-01-260, URBROJ: 532-03-3/10-04-06 od 16. prosinca 2004. godine.

**Narodna knjižnica i čitaonica Majur** **jedina je kulturna ustanova na području općine Majur.**

Knjižnica obavlja djelatnosti koje obuhvaćaju:

* nabavu knjižnične građe i izgradnju knjižničnih zbirki,
* stručnu obradu knjižnične građe prema stručnim standardima, što uključuje izradu informacijskih pomagala u tiskanom i/ili elektroničkom obliku,
* pohranu, čuvanje i zaštitu knjižnične građe te provođenje mjere zaštite knjižnične građe koja je kulturno dobro,
* pružanje informacijskih usluga, posudba i davanje na korištenje knjižnične građe, uključujući međuknjižničnu posudbu,
* digitalizaciju knjižnične građe,
* usmjeravanje i podučavanje korisnika pri izboru i korištenju knjižnične građe, informacijskih pomagala i drugih izvora,
* vođenje dokumentacije i prikupljanje statističkih podataka o poslovanju, knjižničnoj građi, korisnicima i o korištenju usluga knjižnice,
* prikupljanje statističkih podataka vezanih uz provedbu propisa kojima se uređuju autorska i srodna prava,
* pripremanje kulturnih, informacijskih, obrazovnih i znanstvenih sadržaja i programa te obavljanje i drugih poslova sukladno Zakonu o knjižnicama i knjižničnoj djelatnosti i drugim propisima.

**II. DJELATNICI**

Knjižnica ima zaposlene četiri djelatnice.

Knjižničarske poslove u Knjižnici obavlja **diplomirana knjižničarka Suzana Tumurad** zaposlena na puno radno vrijeme, koja ujedno **vrši i funkciju ravnateljice**. Funkcija ravnateljice je na mandatno razdoblje od četiri godine.

Upravno-tehničko osoblje zaposleno u Knjižnici čine **računovodstvena referentica Lorena Radmanić** i **spremačica Mihaela Grubić**, obje zaposlene na puno radno vrijeme. Obzirom da je spremačica Mihaela Grubić na dugotrajnom bolovanju, na njenom radnom mjestu zaposlena je **Jadranka Mihaljević kao zamjena do povratka s bolovanja**.

**III. PROSTOR**

Knjižnica je smještena u prizemlju općinske zgrade na adresi Sv. Mihovila 2, u centru naselja Majur.

**Knjižnica djeluje na prostoru od 113 m² ukupne površine.**

Djelatnost Knjižnice odvija se kroz *Odjel za odrasle, Tinejdžerski odjel, Dječji odjel* i *Multimedijalni odjel.* Knjižnica ima prostor za studijski rad i čitaonicu dnevnog, tjednog i mjesečnog tiska, čitaonicu za mlade, multimedijalni odjel opremljen s 2 računala, Playstation konzolom te igraonicu opremljenju raznim didaktičkim igračkama i društvenim igrama.

***Privatna donacija za potrebe Knjižnice***

Krajem 2023. godine Knjižnica je zaprimila privatnu donaciju **u iznosu od 10.000,00 eura.** Donacija je primljena **od gospodina Zlatka Glamuzine, sina Marije Šuštić, poznate tipkačice rođene u Majuru.**

Iznos donacije utrošit će se tokom 2024. godine za potrebe Knjižnice – honorar za povjesničara koji će obraditi građu i izraditi stručni članak o Mariji Šuštić, tiskanje knjižice o Mariji Šuštić, oprema za rad knjižničara, opremanje dječje igraonice, opremanje kutka za kavu, gostovanje predstava i slično.

**IV. KNJIŽNIČNA DJELATNOST**

***Sufinanciranje Ministarstva kulture i medija Republike Hrvatske***

Knjižnica je prijavila **2 programa na natječaj Ministarstva kulture i medija Republike Hrvatske** čija je provedba planirana tijekom 2024. godine.

Programi uključuju financiranje nabave knjižnične građe i gostovanje kazališnih predstava. Ukupan **iznos traženih sredstava je 8.000,00 eura.**

**V. KULTURNO-EDUKATIVNA DJELATNOST**

Knjižnica će tijekom 2024. godine organizirati brojne aktivnosti: pričaonice i igraonice za djecu, likovne radionice za djecu i odrasle, izložbe, predstavljanja i promocije književnih djela, kazališne predstave, izložbe novih naslova knjižnične građe i drugo.

Sve aktivnosti su namijenjene korisnicima Knjižnice, mještanima općine Majur i drugima.

Knjižnica se obavezno uključuje u organiziranje i obilježavanje Dana Općine Majur, Blagdana svetog Mihovila, Mjeseca hrvatske knjige, Blagdana svetog Nikole i drugih važnih i značajnih događanja na području Općine Majur.

***Mjesec hrvatske knjige***

**Od 15. listopada do 15. studenog 2024. godine** u svim knjižnicama diljem Hrvatske obilježava se **Mjesec hrvatske knjige**. Ovom manifestacijom pokušava se skrenuti pažnja javnosti na bogatstvo knjige i ljepotu čitanja.

Uz bogati program obilježavanja ove manifestacije (likovne radionice, kazališne predstave, izložbe i drugo), Knjižnica će osigurati svim korisinicima Knjižnice i mještanima općine Majur besplatno učlanjenje u Knjižnicu.

***Advent u knjižnici***

U 2024. godini organizirat će se manifestacija pod nazivom ***„Advent u knjižnici“*.**

U preblagdanskom razdoblju adventa organizirat će se razne aktivnosti za korisnike Knjižnice i mještane općine kao što su: prigodan program povodom blagdana svetog Nikole (kazališna predstava i slično), prodajne izložbe božićnih ukrasa i dekoracija koje su izradili amaterski umjetnici s područja općine i šire, kreativne radionice izrade božićnih ukrasa i dekoracija za djecu, mlade i odrasle, projekcije božićnih animiranih i igranih filmova i drugo.

**VI. FINANCIJSKI PLAN NARODNE KNJIŽNICE I ČITAONICE MAJUR**

Financijski plan Narodne knjižnice i čitaonice Majur za 2024. godinu i projekcije za 2025. i 2026. godinu vidljiv je u Proračunu Općine Majur za 2024. godinu zajedno s projekcijama za 2025. i 2026. godinu.

URBROJ: 2176-133-23-82/2

Majur, 16. listopada 2023. godine

 Ravnateljica

 Narodne knjižnice i čitaonice Majur

 Suzana Tumurad, dipl.knjiž.